Réthymno

**Rethymno** ( [ˈReθimno]; ka *Rethimno*, *Rethymnon*, *Réthymnon* ja *Rhíthymnos* ) on linn Kreekas Kreeta saarel. See on Rethymno piirkonnaüksuse pealinn, kus elab üle 30 000 elaniku. 

Rethymno pärineb Minose tsivilisatsiooni ajast (iidsed Rhithymna ja Arsinoe asula). Linn oli piisavalt võimas, et vermida oma münte. Ühte neist müntidest on tänapäeval kujutatud linna vapil: kaks delfiini ringis.

## Ajalugu

See piirkond on rikkaliku iidse ajalooga, eeskätt Minose tsivilisatsiooni kaudu.  Rethymno põhiline kasvuperiood algas, kui saare vallutanud Veneetsia Vabariik otsustas sinna teha Heraklioni ja Hania vahepealse kaubajaama. Tänane vanalinn pärineb peaaegu täielikult Veneetsia Vabariigi perioodist. See on Kreeta üks paremini säilinud vanalinnu.

Linn säilitab endiselt oma vana ilme, seal on 16. sajandist pärinevad hooned, kaarjad ukseavad, kivitrepid, Bütsantsi ja Kreeka-Rooma varemed, väike Veneetsia sadam ja kitsad tänavad. Veneetsia lodžas asub kultuuri- ja spordiministeeriumi infobüroo. Seal peetakse igal aastal juuli alguses veinifestivali. Teine festival Arkadi kloostri hävimise mälestuseks toimub 7.–8. novembril.

Linna Veneetsia-aegne tsitadell Rethymno Fortezza on üks Kreeta paremini säilinud kindlusi. Muude mälestusmärkide hulka kuuluvad Neratze mošee, Suur värav ( või "Porta Guora"), Piazza Rimondi ja Lodža.

Kreeka sõja ajal (1645–1669) vallutas linna 1646. aastal Osmanite riik ja see jäi nende valdusse järgmiseks kolmeks sajandiks. Linna nimetati türgi keeles *Resmoks.* Osmanite valitsuse ajal oli see ka sandžaki (provintsi administratiivne osa) keskuseks.

Kreeta lahingus ajal (20.–30. mai 1941) peeti Rethymno lahing Saksa langevarjurite ning liitlaste ja Kreeka armee vahel. Ehkki rünnak oli esialgu edutu, võitsid sakslased lahingu pärast seda, kui nad said saare loodeosast Malemest lisajõude.

## Omavalitsus
Rethymno vald moodustati 2011. aasta kohaliku omavalitsuse reformi käigus nelja endise omavalitsuse ühinemisel, millest said munitsipaalüksused: 

* Arkadi
* Lappa
* Nikiforos Fokas
* Rethymno

## Kultuur
Rethymnos asuvad järgmised muuseumid:

* Rethymno arheoloogiamuuseum
* Rethymno ajaloo- ja folkloorimuuseum
* Munitsipaalgalerii L. Kanakakis
* Frantzeskaki kollektsioon
* Rethymno mereelu muuseum

### Kirjandus
Pantelís Prevelákis kirjutas "Το χρονικό μιας πολιτείας" (1937; "Ühe linna kroonika"), nostalgilise kirjelduse Rethymnost alates Kreeta Riigi perioodist (1898) kuni Kreeta türklaste väljasaatmiseni (1924).

### Sport
Rethymno korraldas aastaid rahvusvahelist kergejõustikuvõistlust Vardinogianneia. Võistlus lõpetati 2012. aastal Kreeka finantskriisi tõttu.  Allpool on nimekiri Rethymno peamistest spordiklubidest.

## Haridus
Kreeta ülikooli Rethymno ülikoolilinnakus asuvad filosoofiaosakond, haridusosakond, sotsiaal-, majandus- ja politoloogia osakond ning Kreeta ülikooli raamatukogu. Aastas õpib "Galos", kus asuvad ülikoolilinnak ja Vahemere-uuringute akadeemiline instituut, umbes 8000 üliõpilast. Rethymnonis asub ka Kreeka Vahemere ülikooli muusika- ja optoakustiliste tehnoloogiate osakond  ning läheduses Kreeka Vahemere ülikooli plasmafüüsika ja laseri Instituut .

## Tuntud elanikke

* Georgios Chortatzis (1545–1610), dramaturg 
* Ahmed Resmî Efendi (1700–1783), Osmanite riigimees, autor ja suursaadik
* Nikolaos Sifounakis (sündinud 1949), Kreeka poliitik
* Emetullah Rabia Gülnuş Sultan (1642–1715), valide sultan

* Stylianos Harkianakis (1935–2019), Kreeka õigeusu peapiiskop Austraalias
* Konstantinoopoli patriarh Athanasius III
* Pandelis Prevelakis (1909–1986), kirjanik
* Manolis Xexakis (sündinud 1949), luuletaja ja proosakirjanik
* Nick Dandolos (1883–1966), elukutseline pokkerimängija

## Rahvusvahelised suhted
Rethymno kaksiklinnad on

*  Ayia Napa, Küpros
*  Castenaso, Itaalia
*  Puškin, Venemaa

## Galerii

Fail:Rethymno venetian port and fort.jpg|Linna panoraam
Fail:Fontaine Rimondi (Réthymnon).JPG|Rimondi purskkaev
Fail:Loggia Rethymnou.JPG|Veneetsia lodža
Fail:Porte Guora à Réthymnon.JPG|Guora värav (Megali Pyli), vana linnavärav
Fail:Οδός Βερνάδου 3080.JPG|Vaade vanalinnale
Fail:Rethymno Sultan Ibrahim 19.JPG|Sultan Ibrahimi mošee
Fail:L'église catholique de Réthymnon.JPG|Agios Antoniose katoliku kirik
Fail:Eleftherios Venizelos in Rethymno.JPG|Elefthérios Venizélose kuju


## Vaata ka
* Kreeta ajalugu
* Rethymno piirkonnaüksus

## Viited

## Välislingid
* http://www.explorerrethymno.gr
* Rethymno prefektuuri veebisait
* Rethymno Kreeka turismiameti veebisait